Grover Cleveland

Ba é Stephen Grover Cleveland (18 Márta, 1837 – 24 Meitheamh, 1908) an 22ú agus 24ú uachtarán Stáit Aontaithe Mheiriceá. Bhí sé i bhfeidhmeannas ón 4 Márta, 1885 go dtí an 3 Márta, 1889 agus 4 Márta, 1893 go dtí an 3 Márta, 1897. 

Ba é Grover Cleveland, in 1892, an t-aon iaruachtarán riamh ar Stáit Aontaithe Mheiriceá ar éirigh leis an ceann is fearr a fháil ar an té a bhuaigh air chun an post a fháil arís.

 Gairm 
Toghadh Grover Cleveland (Daonlathach) mar Uachtarán ar Stáit Aontaithe Mheiriceá i dtosach in 1884. Fuair Benjamin Harrison (Poblachtánach) an ceann is fearr air in 1888 ach ní dheachaigh Cleveland i bhfolach. D’éirigh leis ainmniúchán a fháil arís do thoghchán 1892 agus tháinig sé ar ais chuig an Teach Bán ar feadh ceithre bliana eile.

Bhí sé de cháil ar Ghrover Cleveland go mb’fhear díreach macánta a bhí ann agus thug sé gráin don dream ina pháirtí féin – na Daonlathaigh – a bhí bainteach le gníomhaíocht Tammany Hall. Ba é an leagan amach a bhí acusan go dtugtaí na buntáistí uilig do do dhream féin sa bpolaitíocht sa gcás agus gur agatsa a bhí an chumhacht. Ba é an leagan amach a bhí ag Cleveland gur ar chumas agus ábaltacht a dhéanfaí ceapacháin ag chuile leibhéal.
In 1884 in aghaidh fear darbh ainm James G. Blaine a bhí Cleveland sa gcéad toghchán Uachtaránachta a throid sé. Polaiteoir as Stát Maine ab ea Blaine a bhí ina ionadaí ag na Poblachtánaigh.  Fuair Blaine agus a lucht tacaíochta amach go raibh páiste ag Grover Cleveland taobh amuigh den chlaí.

 Féach freisin 

 Benjamin Harrison 
 James G. Blaine

 Tagairtí 

Catagóir:Daoine a rugadh i 1837
Catagóir:Básanna i 1908
Catagóir:Daonlathaigh na Stát Aontaithe
Catagóir:Dlíodóirí Mheiriceá
Catagóir:Fir
Catagóir:Gobharnóirí na Stát Aontaithe
Catagóir:Meiriceánaigh de bhunadh na hÉireann
Catagóir:Preispitéirigh
Catagóir:Uachtaráin na Stát Aontaithe